Аймгийн Засаг даргын 2025 оны

...... дүгээр сарын ....... -ны өдрийн

......... дугаар захирамжийн II хавсралт

ГАМШГААС ХАМГААЛАХ АЛБАНЫ АЖИЛЛАХ НИЙТЛЭГ ЖУРАМ

Нэг. Нийтлэг үндэслэл

* 1. Гамшгаас хамгаалах үйл ажиллагааг зохион байгуулах, хэрэгжүүлэхэд гамшгаас хамгаалах алба (цаашид “Алба” гэх)-ны гүйцэтгэх нийтлэг чиг үүрэг, бүтэц, бүрэлдэхүүнийг тодорхойлох, салбар хоорондын хамтын ажиллагааг хангах, зохицуулахад энэ журмын зорилго оршино.
  2. Төрийн байгууллагыг түшиглэн аймгийн Засаг даргын захирамжаар гамшгаас хамгаалах албыг байгуулж, албаны даргыг томилно. Албаны дарга нь тухайн байгууллагын дарга, захирал байна.

1.3. Гамшгаас хамгаалах алба нь гамшгаас урьдчилан сэргийлэх, аврах, хор уршгийг арилгах, хойшлуулшгүй сэргээн босгох ажиллагааг хэрэгжүүлэхэд удирдлага, зохион байгуулалтаар хангах чиг үүрэг бүхий орон тооны бус удирдлагын бүрэлдэхүүн (цаашид “штаб” гэх)-тэй байна.

* 1. Гамшгаас хамгаалах алба нь энэхүү нийтлэг журмын хүрээнд тухайн салбарын онцлогийг тусгасан журам боловсруулан мөрдөж болно.
  2. Гамшгаас хамгаалах алба нь гамшгаас хамгаалах үйл ажиллагааг Гамшгийн эрсдэлийг бууруулах орон нутгийн зөвлөл, аймгийн Онцгой комиссын үйл ажиллагаатай уялдуулан хэрэгжүүлнэ.

Хоёр. Гамшгаас хамгаалах албаны эрх, үүрэг

* 1. . Гамшгаас хамгаалах алба нь Гамшгаас хамгаалах тухай хуулийн 33 дугаар зүйлд заасан чиг үүргээс гадна дараах үүрэгтэй:
     1. Гамшгаас хамгаалах албаны бүрэлдэхүүн, техник, хэрэгслийн бэлэн байдлыг хангах;
     2. Шаардлагатай бол Онцгой байдлын байгууллага, бусад албадтай хамтран ажиллах төлөвлөгөө боловсруулж, батлуулах;
     3. Салбарын гамшгийн эрсдэлийн үнэлгээг эрх бүхий байгууллагаар хийлгэх, үнэлгээнд үндэслэн гамшгийн эрсдэлийг бууруулах, урьдчилан сэргийлэх арга хэмжээг төлөвлөх, хэрэгжүүлэх, мэдээ, тайлан гаргах;
     4. Гамшгаас хамгаалах чиглэлээр тушаал, албан даалгавар, зөвлөмж, удирдамж гаргах, биелэлтийг шалгах, салбарын хүрээнд баримтлах дүрэм, журам, заавар боловсруулж батлах, хэрэгжүүлэх;
     5. Аймгийн Онцгой комисс, Шуурхай штаб, Онцгой байдлын байгууллагыг мэргэжлийн зөвлөмж, заавар, мэдээ мэдээллээр шуурхай хангах;
     6. Гамшиг болон аюулт үзэгдэл, ослын үед салбарыг ажлын тусгай горим болон гамшгаас хамгаалах бэлэн байдлын зэрэгт шилжүүлэх, гамшгийн голомтын бүсэд хүч хэрэгслийг шуурхай томилон ажиллуулах;
     7. Гамшгийн голомтод үүрэг гүйцэтгэх албан хаагчдыг шаардагдах техник, материал хэрэгслээр хангах, ажиллах нөхцөлийг бүрдүүлэх.
     8. Салбарын хэмжээнд гамшгаас хамгаалах асуудал хариуцсан орон тоог баталж, албан хаагчийг томилж ажиллуулах;
     9. Жил бүрийн нэгдүгээр сарын 10-ны өдрийн дотор гамшгаас хамгаалах албаны хүн хүч, техник хэрэгсэлд тодотгол хийж, Онцгой байдлын байгууллагад хүргүүлнэ.

Гурав. Штабын эрх, үүрэг

* 1. .Штаб нь дараах эрх үүрэгтэй:
     1. Гамшгаас хамгаалах төлөвлөгөө боловсруулж, албаны даргаар батлуулах;
     2. Албаны удирдлагын баримт бичгийг төлөвлөх, хүч хэрэгслийг томилж ажиллуулах;
     3. Гамшгийн аюулын зарлан мэдээлэл дамжуулах тогтолцоог бүрдүүлж, дохиогоор ажиллах дадлага сургууль зохион байгуулах;
     4. Гамшгаас хамгаалах үйл ажиллагаанд шаардлагатай мэдээ, мэдээллийг төрийн болон нутгийн захиргааны байгууллага, бусад орон нутгийн албанаас гаргуулан авч, мэдээллийн сан бүрдүүлэх;
     5. Гамшиг, ослын нөхцөл байдлыг үнэлж, дүгнэн хор уршгийг арилгах арга хэмжээг хэрэгжүүлэх;
     6. Орон нутгийн гамшгаас хамгаалах алба, мэргэжлийн ангийг удирдлага арга зүйгээр хангаж, шаардлагатай тохиолдолд гамшгийн голомтын бүсэд ажиллах;
     7. Гамшгаас хамгаалах чиглэлээр сургалт, сурталчилгаа зохион байгуулж, сургалтын материал, гарын авлага боловсруулах;
     8. Гамшгийн нөхцөл байдлын мэдээ, мэдээлэл, албаны шийдвэрийг Онцгой байдлын байгууллага холбогдох орон нутгийн алба, байгууллага, иргэдэд шуурхай хүргэх;

3.1.9. Орон нутгийн алба, мэргэжлийн ангиас авч хэрэгжүүлсэн арга хэмжээний тайлан мэдээг хүлээн авч нэгтгэн, гамшгаас хамгаалах чиглэлээр албанаас авч хэрэгжүүлсэн арга хэмжээний тайлан, мэдээг Онцгой байдлын байгууллагад хагас, бүтэн жилээр гаргаж хүргүүлэх;

3.1.10. Цаг үеийн шаардлагаар АОК-оос байгуулагдсан Шуурхай штабын чиг үүргээс хамааран штабын бүрэлдэхүүнээс ажилтан, албан хаагчдыг томилон ажиллуулах.

Дөрөв. Штабын бүрэлдэхүүн

* 1. Штаб нь дараах бүрэлдэхүүнтэй байна:
     1. Штабын дарга-Байгууллагын даргын томилсон удирдах, шийдвэр гаргах, хэрэгжилтэд хяналт тавих эрх бүхий албан тушаалтан;
     2. Гамшгаас хамгаалах асуудал хариуцсан албан хаагч-Тухайн байгууллагын гамшгаас хамгаалах асуудал хариуцсан орон тооны ажилтан;
     3. Холбоо, зарлан мэдээлэл хариуцсан ажилтан-Тухайн байгууллагын мэдээлэл, холбооны асуудал хариуцсан нэгжийн дарга;
     4. Сургалт, мэргэжлийн ангийн бэлтгэл, бэлэн байдал хариуцсан ажилтан-Тухайн байгууллагын сургалтын асуудал хариуцсан нэгжийн дарга;
     5. 3ахиргаа, санхүү хариуцсан ажилтан-Тухайн байгууллагын санхүүгийн асуудал хариуцсан нэгжийн дарга;
     6. Хөдөлмөр хамгаалал, аюулгүй ажиллагаа хариуцсан ажилтан-Тухайн байгууллагын хөдөлмөрийн аюулгүй байдал, эрүүл ахуй хариуцсан албан тушаалтан;
     7. Нөөц, хангалт хариуцсан ажилтан-Тухайн төрийн байгууллагын нөөц, хангалтын асуудал хариуцсан албан тушаалтан;
     8. Бусад ажилтан-салбарын болон гамшгийн нөхцөл байдал (нөлөөлөл, хамрах хүрээ, цаг хугацаа, болзошгүй хохирол, үр дагавар)-ын онцлогоос шалтгаалан холбогдох албан тушаалтан, ажлын хэсгийг тухай бүр томилон ажиллуулж болно.
  2. Штабын бүрэлдэхүүнийг тухайн салбарын бүтэц, зохион байгуулалттай нийцүүлэн өөрчилж болно.
  3. Штабын бүрэлдэхүүнд өөрчлөлт орсон тохиолдолд нөхөн томилж, Онцгой байдлын байгууллагад тухай бүр мэдэгдэнэ.

Тав. Сургалт, дадлага

* 1. Гамшгаас хамгаалах албаны гамшгаас хамгаалах сургалт, дадлагыг Онцгой байдлын байгууллагын даргын баталсан удирдамж, хөтөлбөрийн дагуу зохион байгуулна.
  2. Сургалт, дадлагыг дор дурдсан хугацаанд зохион байгуулна:
     1. Гамшгаас хамгаалах албаны удирдах албан тушаалтан, штабын бүрэлдэхүүний сургалт, дадлагыг 2 жилд нэг удаа;
     2. Мэргэжлийн ангийн сургалт, дадлагыг жил бүр;
     3. Үүсэж болзошгүй гамшгийн нөхцөл байдал, гамшгийн эрсдэл, давтамжийг харгалзан шаардлагатай сургалт, дадлагыг тухай бүр.
     4. Гамшгаас хамгаалах албад хоорондын хамтарсан сургалт, дадлагыг албадын дарга нарын хамтарсан шийдвэрээр зохион байгуулна.
     5. Онцгой байдлын байгууллага нь албадын сургалт, дадлагыг мэргэжил, арга зүйн удирдлагаар хангана.
     6. Энэ журмын 5.2.1, 5.2.2, 5.2.3-т заасан сургалт, дадлагыг тухайн алба, орон нутгийн Онцгой байдлын байгууллага хамтран зохион байгуулах бөгөөд холбогдох зардлыг тухайн алба өөрөө хариуцна.

Зургаа. Бусад

* 1. Гамшгаас хамгаалах албаны томилгоот албан хаагчдад гамшгаас хамгаалах үйл ажиллагаанд оруулсан хувь нэмэр, идэвх санаачилгыг нь үнэлж тухайн салбарын болон онцгой байдлын байгууллагын шагналаар шагнаж урамшуулж болно.
  2. Гамшгийн голомтод үүрэг гүйцэтгэсэн албан хаагчийн албан томилолтын зардлыг холбогдох хууль тогтоомжийн дагуу олгоно.

6.3.Энэхүү журмыг зөрчсөн этгээдэд эрүүгийн хариуцлага хүлээлгэхээргүй бол Төрийн албаны тухай хууль, Зөрчлийн тухай хуульд заасан хариуцлага ногдуулна.

Аймгийн Засаг даргын 2025 оны

..... дүгээр сарын ......-ны өдрийн

.....дугаар захирамжийн I хавсралт

ГАМШГААС ХАМГААЛАХ АЛБА, ТЭДГЭЭРИЙН ТҮШИГЛЭН АЖИЛЛАХ

МЭРГЭЖЛИЙН БАЙГУУЛЛАГЫН ЖАГСААЛТ, ЧИГ ҮҮРЭГ

|  |  |  |  |
| --- | --- | --- | --- |
| Д/д | Гамшгаас хамгаалах албадын нэр | Түшиглэн ажиллах мэргэжлийн байгууллагууд | Чиг үүрэг |
| 1 | Хөдөлмөр, нийгмийн хамгааллын алба | * Хөдөлмөр халамжийн үйлчилгээний газрын дарга | * Салбарын тогтвортой байдлыг хангах зохион байгуулалтын арга хэмжээ авах * Гамшгийн үед хүүхдийн аюулгүй байдлыг хангах, жендерээс үүдэлтэй хүчирхийллээс хамгаалах ажлыг зохион байгуулах * Эмзэг бүлгийн болон эцэг эхийн хараа хяналтгүй хүүхдүүдийн судалгаа гаргах, шаардлагатай бүх талын тусламж үзүүлэх ажлыг зохион байгуулах * Гамшгийн нөхцөл байдал үүссэн үед эхний ээлжид хүүхэд, эмэгтэйчүүд, хөгжлийн бэрхшээлтэй иргэдийн нийгмийн асуудлыг шийдвэрлэх, тусламж үзүүлэх * Гамшгийн үед олон нийтэд нийгэм, сэтгэл зүйн дэмжлэг үзүүлэх ажлыг зохион байгуулах * Нүүлгэн шилжүүлэх ажиллагаанд (иргэний бүртгэл, мэдээллийн бүлэгт) дэмжлэг үзүүлэх * Бусад |
| 2 | Боловсролын алба | * Боловсролын газрын дарга | * Салбарын тогтвортой байдлыг хангах зохион байгуулалтын арга хэмжээ авах * Гамшгийн үед хүүхэд хамгааллыг хэрэгжүүлэх * Гамшгийн үед салбарын хэмжээнд тогтвортой байдлыг хангах * Бүх шатны боловсролын байгууллагын дотуур байранд амьдарч буй суралцагчдын эрүүл мэнд, хоол хүнс, аюулгүй байдал, хүүхэд хамгааллын асуудалд анхаарах, цахим сургалт, мэдээллийг хүртээмжтэй явуулах * Гамшиг ослын болон бусад шаардлагатай тохиолдолд боловсролын байгууллагын барилга байгууламжийг түр орон байраар ашиглах боломжийг бүрдүүлэх * Гамшиг ослын үед түр орон байраар хангагдсан иргэдийн сургуулийн болон сургуулийн өмнөх насны хүүхдүүдэд зориулж сургалтын үйл ажиллагааг тасралтгүй зохион байгуулах * Бусад |
| 3 | Уул уурхайн алба | * Эрдэнэт үйлдвэр ТӨҮГ-ын ерөнхий инженер | * Салбарын тогтвортой байдлыг хангах зохион байгуулалтын арга хэмжээ авах * Гамшгийн үед дайчлагдан ажиллах хүнд машин механизмын бэлэн байдлыг хангуулах, татан оролцуулах * Гамшгийн үед салбарын хэмжээнд тогтвортой байдлыг хангах * Шатахууны хангамж, нийлүүлэлт, тээвэрлэлт, түгээлтийн тогтвортой байдлыг хангах, зохих нөөцийг бүрдүүлэх, гамшгийн үед дайчлах * Геологи, уул уурхайн үйлдвэрлэл, техник тоног төхөөрөмжийн аюулгүй ажиллагааг хангах * Бусад |
| 4 | Барилга, хот байгуулалтын алба | * Хот байгуулалт, барилга захиалагчийн алба ОНӨААТҮГ-ын захирал | * Салбарын тогтвортой байдлыг хангах зохион байгуулалтын арга хэмжээ авах * Хот, тосгон, барилга байгууламж барих, өргөтгөх, зураг төсөлд гамшгаас хамгаалах шаардлагыг тусгуулж тэдгээрийн угсралтын явцад хяналт тавьж ажиллах * Аймаг, сумын хэмжээнд барилгын насжилт, барилга байгууламжийн ашиглалтын төлөв байдалд үнэлгээ, паспортжуулалт хийх, хүн амд учирч болзошгүй эрсдэлийг тооцоолох, зардлыг шийдвэрлүүлэх * Гамшгаас хот суурин, барилга, холбооны байгууламж, зам гүүр, тээврийн хэрэгсэлд үүсэх хөнөөлийн зэрэг, хүн амд учирч болзошгүй хохирол, аврах ажлын багтаамжийг тооцоолж, инженерийн хангалтыг зохион байгуулах * Гамшгийн үед ашиглах барилга байгууламж, зам гүүр, машин механизм, тээврийн хэрэгслийн байршил, хүчин чадлын судалгаа гаргаж тэдгээрийг дайчлан ашиглах боломжийг бүрдүүлэх, бэлэн байдлыг тодорхойлох * Гамшгийн голомтод үйл ажиллагаа зохион байгуулах инженерийн хангалтын арга хэмжээг зохион байгуулах * Гамшгийн үед шаардлагатай мэдээлэл, хот байгуулалт, барилга байгууламжийн зураг, төслөөр хангах * Бүх төрлийн байр зүйн зургаар хангах * Инженерийн шугам сүлжээ, ундны усны эх үүсвэрийг хамгаалж, хэвийн ажиллах нөхцөлийг бүрдүүлэх * Үерийн хамгаалалт, далан сувгийн хэвийн ажиллагааг хангуулах * Гамшгийн үеийн геодезийн хэмжилтийн ажил гүйцэтгэх багаж, тоног төхөөрөмжөөр хангах * Шаардлагатай нөөц бүрдүүлэх, бэлэн байдлыг хангах, хангалт хийх * Гамшгийн нөхцөл байдлын мэдээлэл цуглуулах, мэдээллээр хангах * Гамшгийн үед орон гэргүй болсон иргэдийг түр орон байраар хангах, барилга байгууламжийн эвдрэл гэмтлийн үед ажиллах, мэргэжил арга зүйн дэмжлэг үзүүлэх * Бусад |
| 5 | Зам тээврийн алба | * Авто тээврийн төвийн дарга | * Салбарын тогтвортой байдлыг хангах зохион байгуулалтын арга хэмжээ авах * Гамшгийн үед аврах ажиллагаа зохион байгуулах, нүүлгэн шилжүүлэх үйл ажиллагаанд шаардагдах тээврийн хэрэгслийн бүртгэлийг хөтлөх * Нүүлгэн шилжүүлэлтийн үед шаардлагатай техник, тээврийн хэрэгслээр хангах * Авто зам, замын байгууламж, төмөр замын дэд бүтцэд учирсан хор уршгийг арилгах, хойшлуулшгүй сэргээн босгох арга хэмжээг хэрэгжүүлэх * Төмөр зам болон нийтийн тээврийн хэрэгслийн үүрэг гүйцэтгэх бэлэн байдлыг хангах * Улс, хот хоорондын авто замын чиглэлийг өөрчлөх, хаах арга хэмжээг тухайн нөхцөл байдалд нийцүүлж авах * Шаардлагатай нөөц бүрдүүлэх, бэлэн байдлыг хангах * Гамшгийн нөхцөл байдлын мэдээлэл цуглуулах, мэдээллээр хангах * Гамшиг ослын үед иргэдийг нүүлгэн шилжүүлэх, тээвэрлэх, нөөц зам, гүүрний судалгаа гаргах, нэрвэгдэгсдэд тусламжийн бараа материал тээвэрлэн хүргэх, гамшгийн голомтоос хүн ам, эд хөрөнгө, түүх дурсгалын үнэт зүйлсийг нүүлгэн шилжүүлэх, бусад шаардлагатай тээврийн үйлчилгээг үзүүлэх * Бусад |
| 6 | Байгалийн болон цацраг химийн аюулыг үнэлж мэдээлэх алба | * Байгаль орчны газрын дарга | * Салбарын тогтвортой байдлыг хангах зохион байгуулалтын арга хэмжээ авах * Байгалийн болон химийн аюулыг үнэлж, мэдээлэх * Байгаль, цаг агаарын гамшигт болон аюулт үзэгдлийн тухай урьдчилсан мэдээ, мэдээлэл, сансрын хиймэл дагуулын үзэгдлийн зураглал гаргах, олон нийт, иргэдэд мэдээлэх * Байгаль, цаг агаарын гаралтай гамшигт болон аюулт үзэгдлийн нөлөөллийн үнэлгээг тухай бүр хийж урьдчилан сэргийлэх мэдээллээр хангах * Гамшгийн үед химийн хорт болон аюултай бодис алдагдах, аюул учрахаас урьдчилан сэргийлэх арга хэмжээг зохион байгуулах, хяналт тавих * Гамшгийн үед химийн хорт болон аюултай хог хаягдлыг хадгалах, тээвэрлэх, устгах үйл ажиллагаанд, хяналт тавих * Химийн хорт болон аюултай бодисоос үүдэлтэй ослын хор уршгийг арилгах хариу арга хэмжээг удирдлага зохион байгуулалтаар хангах, шаардлагатай нөөц бүрдүүлж бэлэн байдлыг хангах * Усны нөөц, уст цэгийн ашиглалтад хяналт тавих * Байгаль орчны бохирдол, ойн хөнөөлт шавж, ой хээрийн түймрээс урьдчилан сэргийлэх, түймэртэй тэмцэх ажлыг зохион байгуулах * Бусад |
| 7 | Хүнс хөдөө, аж ахуйн алба | * Хүнс, хөдөө аж ахуйн газрын дарга | * Салбарын тогтвортой байдлыг хангах зохион байгуулалтын арга хэмжээ авах * Хүнсний гол нэрийн бүтээгдэхүүний нөөцийн судалгааг аймаг, сумын хэмжээнд тогтмол тодотгож, дүн шинжилгээ хийх * Хүнсний гол нэрийн бүтээгдэхүүний импортыг саадгүй нэвтрүүлэх, нийлүүлэлтийг тасалдуулахгүй байх * Хот хоорондын болон хот доторх хүнсний бүтээгдэхүүний тээврийн үйл ажиллагааг хүнсний аюулгүй байдлын шаардлагад нийцүүлэн удирдлага, зохион байгуулалтаар хангах * Төвлөрсөн ус хангамжийн эх үүсвэр болон түгээх цэгийн үйл ажиллагааны эрүүл ахуйн нөхцөл, аюулгүй байдал, ус хангамжийн тасралтгүй байдлыг хангах * Хүнсний бүтээгдэхүүний хангалт, тэдгээрийн тээвэрлэлтийг оновчтой зохион байгуулах, хяналт тавих * Мал, амьтны гоц халдварт өвчнөөс урьдчилан сэргийлэх талаар авч хэрэгжүүлж буй ажлын талаар мэдээлэх * Мал, амьтны гоц халдварт өвчний голомтыг устгах арга хэмжээг мэргэжлийн удирдлагаар хангах * Үр тариа, төмс, хүнсний ногоо, тэдгээрийн нутагшсан сорт, бэлчээрийн ургамлын хортон шавж, биологийн өвчлөлөөс хамгаалах * Гамшгийн үед ашиглах усны нөөцийг бүрдүүлэх, нөхөн сэлбэх, хадгалах, хамгаалах * Бэлчээрийн зохион байгуулалт, мал аж ахуйн өвөлжилтийн бэлтгэлийн талаар нэгдсэн мэдээллээр хангах, зудын аюулаас мал сүргийг хамгаалах арга хэмжээг удирдан зохион байгуулах * Малын гоц халдварт өвчнөөс урьдчилан сэргийлэх, голомтод хорио цээр, эрүүл ахуйн дэглэмийг хэрэгжүүлэх, шаардагдах нөөцийг бүрдүүлэх * Вакцинжуулалт, ариутгал, халдваргүйтгэл, устгал хийх * Гамшгийн нөхцөл байдалтай холбоотой асуудлыг дээд шатны байгууллагаар шийдвэрлүүлэх * Шаардлагатай нөөц бүрдүүлэх, бэлэн байдлыг хангах, хангалт хийх * Бэлчээрийн болон таримал ургамал, ургамлын өвчин, хөнөөлт шавж, мэрэгч амьтан, хог ургамлаас хамгаалах, түүнтэй тэмцэх, хорио цээр тогтоох, хяналт тавих * Зуд, ган, бэлчээрийн талхагдал, ургац алдалтын үед хэрэгжүүлэх үйл ажиллагааг зохион байгуулах * Гамшгийн нөхцөл байдлын мэдээлэл цуглуулах, мэдээллээр хангах * Нэрвэгдэгсдэд болон ослын голомтод үүрэг гүйцэтгэж буй гамшгаас хамгаалах алба, мэргэжлийн анги, сайн дурынхныг цэвэр ус, хоол хүнсээр хангах * Хөнгөн үйлдвэрийн салбарын осол, хөдөлмөрийн аюулгүй байдлыг хангах * Бусад |
| 8 | Мэдээлэл, харилцаа холбооны алба | * Орхон аймгийн Мэдээлэл холбооны сүлжээ ТӨХК-ийн захирал | * Салбарын тогтвортой байдлыг хангах зохион байгуулалтын арга хэмжээ авах * Гамшгийн аюулын тухай зарлан мэдээллийн дохиог төрийн болон нутгийн захиргааны байгууллага, хүн амд зарлан мэдээлэх ажлыг шуурхай зохион байгуулах * Аймгийн мэдээлэл, харилцаа холбооны сүлжээ, дэд бүтцийг нөхөн сэргээх, техник хэрэгслийг бэлэн байдлыг хангах, гэмтэл саатлыг арилгах, нөхөн сэргээх, кибер халдлагаас урьдчилан сэргийлэх, хэвийн найдвартай ажиллагаагаар хангах арга хэмжээг авч хэрэгжүүлэх * Гамшгийн үед харилцаа холбоог бүх төрлийн сувгаар зохион байгуулж, мэдээ мэдээллийг саадгүй дамжуулах нөхцөлийг бүрдүүлэхийн зэрэгцээ дэд бүтэц, тоног төхөөрөмжийн тасалдалгүй, найдвартай ажиллагааг хангах мэдээллийн технологийн шинэлэг үйлчилгээг нэвтрүүлэх, оновчтой шийдлийг зохион байгуулах * Гамшгийн үед харилцаа холбоо, мэдээллийн технологийн систем, сүлжээг хууль тогтоомжийн дагуу дайчлах, хэвийн найдвартай ажиллагаагаар хангах * Гамшгийн голомтод холбоо зохион байгуулах, бэлэн байлгах * Харилцаа холбоо, мэдээллийн технологийн суурь дэд бүтэц, түүний нөөц сувагчлал, нөхөн хангалтыг хийж бэлэн байдлыг хангах * Гамшгийн үеийн удирдлага зохион байгуулалтын үед нөхцөл байдлын мэдээлэл бүрдүүлэх зорилгоор мэдээллийн системийг хөгжүүлэх, холбох, мэдээллийн санг бүрдүүлэх, нөөцлөх * Бусад |
| 9 | Эрүүл мэндийн алба | * Эрүүл мэндийн газрын дарга | * Салбарын тогтвортой байдлыг хангах зохион байгуулалтын арга хэмжээ авах * Хүний гоц халдварт өвчнөөс урьдчилан сэргийлэх, тэмцэх ажлыг зохион байгуулах, холбогдох байгууллагуудтай харилцан ажиллах * Гамшгийн үед нэрвэгдэгсдэд эмнэлгийн анхны тусламж үзүүлэх * Нэрвэгдэгсэд болон хүний гоц халдварт өвчнөөр өвчилсөн иргэдийг эмчлэх, эмнэлэг дэлгэх, шаардлагатай эм, эмнэлгийн хэрэгсэл, тоног төхөөрөмж, цус, цусан бүтээгдэхүүнээр хангах * Алан хядах ажиллагаанд ашиглаж болзошгүй биологийн хэрэгслийн талаарх мэдээлэл, учрах хохирлын үнэлгээг хийх * Олон улсын хөл хориот өвчний онош тогтоох * Вакцинжуулалт, ариутгал, халдваргүйтгэл хийх * Гамшгийн нөхцөл байдалтай холбоотой асуудлыг дээд шатны байгууллагаар шийдвэрлүүлэх * Нэрвэгдэгсдэд эмнэлгийн яаралтай тусламж үйлчилгээ үзүүлэх, мэргэжил арга зүйгээр хангах * Эм эмнэлгийн хэрэгсэл, тоног төхөөрөмжийн шаардлагатай нөөц бүрдүүлэх, бэлэн байдлаа хангах, хангалт зохион байгуулах * Гамшгийн нөхцөл байдлын мэдээлэл цуглуулах, мэдээллээр хангах * Бусад |
| 10 | Хэв журам сахиулах алба | * Цагдаагийн газрын дарга | * Салбарын тогтвортой байдлыг хангах зохион байгуулалтын арга хэмжээ авах * Гамшгийн үед нийтийн хэв журам сахиулах, олон нийтийн аюулгүй байдлыг хангах арга хэмжээг авах * Голомтын бүсэд эргүүл, постуудыг гарган аливаа гэмт хэрэг, зөрчлөөс урьдчилан сэргийлэх, таслан зогсоох * Аврах хүч хэрэгслийг голомтод саадгүй нэвтрүүлэх * Гамшигт нэрвэгдэгсдийн талаарх мэдээлэл цуглуулах, сураггүй алга бологсдыг шалган тогтоох, эрэн сурвалжлах, нас барагсдыг таниулах, нэр хаягийг тогтоох ажлыг зохион байгуулах * Улсын онц чухал объектуудын харуул хамгаалалтыг зохион байгуулах * Иргэдийн эрүүл мэнд, амь нас, төр, аж ахуйн нэгж байгууллага иргэдийн, эд хөрөнгө, хүрээлэн байгаа орчныг гэмт халдлагаас хамгаалах * Гамшгийн голомт болон хорио цээрийн бүсэд хамгаалалт зохион байгуулах, * Гамшгийн голомтод гэмт хэрэгтэй тэмцэх, мөрдөн шалгах, шалтгаан нөхцөлийг тогтоох * Гамшгийн голомт болон хорио цээрийн бүсэд зорчих тусгай зориулалтын техник хэрэгслийн хөдөлгөөнд хяналт тавих, шалган нэвтрүүлэх * Шаардлагатай нөөц бүрдүүлэх, бэлэн байдлыг хангах, хангалт хийх * Гамшгийн нөхцөл байдлын мэдээлэл цуглуулах, мэдээллээр хангах * Бусад |
| 11 | Газар зүйн мэдээллийн сан, зургаар хангах алба | * Газрын харилцаа, барилга, хот байгуулалтын газрын дарга | * Газарзүйн мэдээллийн системийг хөгжүүлэх, зайнаас тандан судлах, мэдээллээр хангах, * Гамшгийн үед байр зүйн зураг бэлтгэх, зургаар хангах * Салбарын тогтвортой байдлыг хангах зохион байгуулалтын арга хэмжээ авах * Бусад |
| 12 | Эрчим хүч, дулаанаар хангах алба | * Эрдэнэтийн дулааны цахилгаан станц ТӨХК-ийн захирал | - Салбарын тогтвортой байдлыг хангах зохион байгуулалтын арга хэмжээ авах  - Гамшгийн үед онц чухал объектуудыг эрчим хүчээр тасралтгүй хангах   * Түлш, эрчим хүчний үйлдвэрүүдийг техникийн үүдэлтэй ослоос урьдчилан сэргийлэх арга хэмжээг зохион байгуулах * Эрчим хүчний зохицуулалт, цахилгаан эрчим хүчний хангалтад хяналт тавих, хязгаарлах, түдгэлзүүлэх * Нэмэлт болон нөөц эрчим хүчээр хангах * Шаардлагатай нөөц бүрдүүлэх, бэлэн байдлыг хангах, хангалт хийх, * Гамшгийн нөхцөл байдлын мэдээлэл цуглуулах, мэдээллээр хангах * Бусад |
| 13 | Цахилгаан эрчим хүчээр хангах алба | * Эрдэнэт-Булганы цахилгаан түгээх сүлжээ ТӨХК-ийн захирал |
| 14 | Ус хангамжийн алба | * Эрдэнэт ус, дулаан түгээх сүлжээ ОНӨХК-ийн захирал | - Салбарын тогтвортой байдлыг хангах зохион байгуулалтын арга хэмжээ авах   * Төвлөрсөн ус хангамжийн эх үүсвэр болон түгээх цэгийн үйл ажиллагааны эрүүл ахуйн нөхцөл, аюулгүй байдал, ус хангамжийн тасралтгүй байдлыг хангах * Нэрвэгдэгсдэд болон ослын голомтод үүрэг гүйцэтгэж буй гамшгаас хамгаалах алба, мэргэжлийн анги, сайн дурынхныг цэвэр усаар хангах * Шаардлагатай нөөц бүрдүүлэх, бэлэн байдлыг хангах, хангалт хийх |

Аймгийн Засаг даргын 2025 оны

...... дүгээр сарын ....... -ны өдрийн

......... дугаар захирамжийн III хавсралт

1. ЕРӨНХИЙ ЗОРИУЛАЛТЫН МЭРГЭЖЛИЙН АНГИ

|  |  |  |
| --- | --- | --- |
| д/д | Хариуцах байгууллага | Мэргэжлийн ангийн хүний тоо |
| 1 | Баян-Өндөр сумын Засаг даргын Тамгын газар | 115 хүн |
| 2 | Жаргалант сумын Засаг даргын Тамгын газар | 115 хүн |
| Тайлбар: Гамшгаас хамгаалах ерөнхий зориулалтын мэргэжлийн анги нь Онцгой байдлын ерөнхий газрын даргын 2024 оны А/379 дүгээр тушаалын хавсралтаар баталсан “Мэргэжлийн ангийн дүрэм”-ийг мөрдөж ажиллана. | | |

|  |  |  |  |  |
| --- | --- | --- | --- | --- |
| * 1. ЕРӨНХИЙ ЗОРИУЛАЛТЫН МЭРГЭЖЛИЙН АНГИЙН ЧИГ ҮҮРЭГ | | | | |
| № |  | Бүлэг | Хэсэг | Чиг үүрэг |
| 1. | Ерөнхий зориулалттай мэргэжлийн анги | Эрэн хайх, аврах, гал түймэр унтраах бүлэг | Эрэн хайх, аврах хэсэг | Төөрсөн, сураггүй болсон, гамшгийн голомтод осолдогчийг эрэн хайх ажиллагааг зохион байгуулах |
| Гал түймэр унтраах, аврах, хэсэг | Ой хээрийн болон объектын гал түймрийг унтраах, тархалтыг зогсоох, иргэдийг авран хамгаалах |
| 2. | Эрүүл мэндийн тусламж үйлчилгээ үзүүлэх бүлэг | Анхны тусламжийн хэсэг | Гамшгийн голомтод нэрвэгдэгсдийг эрэмбэлэн ангилж, эмнэлгийн яаралтай тусламж үйлчилгээ үзүүлэх, эмнэлэгт тээвэрлэн хүргэх, шилжүүлэх ажлыг зохион байгуулах |
| Хээрийн эмнэлэг дэлгэх хэсэг | Хээрийн нөхцөлд нэрвэгдэгсдэд эмнэлгийн шаардлагатай бүхий л төрлийн тусламж үйлчилгээ үзүүлэх, эмнэлзүйн лабораторийн шинжилгээ хийх, өвчний тархалтыг хязгаарлах, халдвар эсэргүүцэх арга хэмжээг шуурхай зохион байгуулах |
| 3. | Нийтийн хэв журам хамгаалах, олон нийтийн аюулгүй байдлыг хангах бүлэг | Нийтийн хэв журам хамгаалах хэсэг | Гамшиг, ослын үед нийтийн хэв журам хамгаалах, олон нийтийн аюулгүй байдлыг хангах, эрэн хайх, аврах ажиллагаа хэвийн явуулах нөхцөлийг бүрдүүлэх, нэрвэгдэгсдийг нүүлгэн шилжүүлэх үеийн аюулгүй байдлыг хангах, нийтийг хамарсан эмх замбараагүй байдлаас урьдчилан сэргийлэх, таслан зогсоох, хорио цээрийн дэглэмийн үеийн хөдөлгөөнд хязгаарлалт тогтоох, улсын онц чухал объектын харуул хамгаалалтыг зохион байгуулахад дэмжпэг үзүүлэх зэрэг бусад хуулиар хүлээсэн үүргийн хүрээнд ажиллах |
| Олон нийтийн аюулгүй байдлыг хангах хэсэг |

|  |  |  |  |  |
| --- | --- | --- | --- | --- |
| 4. |  | Түр орон байраар хангах бүлэг | Түр байраар хангах хэсэг | Түр байр дэлгэж иргэдийн амьдрах нэн тэргүүний хэрэгцээ (орон байр, цэвэр ус, хоол хүнс, хөнжил, дулаан хувцас, эмнэлгийн болон сэтгэл зүйн тусламж, аюулгүй байдал)-г хангах арга хэмжээг зохион байгуулах (1-7 хоног байрлах) |
| Түр амьдрах байраар хангах хэсэг | Гамшиг, осол, аюулт үзэгдлийн үед хүн амын түр амьдрах байрыг холбогдох норм, стандартын дагуу барьж байгуулах, төхөөрөмжлөх, нөөц бүрдүүлэх, нөхөн сэлбэх ажлыг зохион байгуулах (7-14 хоног амьдрах) |
| 5. | Санхүү, зохицуулалтын бүлэг | | Гамшиг, ослын үед санхүү, хөрөнгө гаргах, зохицуулалт хийх, зохион байгуулах |
| 6. | Хүнс, ус, дулаан хувцас, шатахуунаар хангах бүлэг | | Нэрвэгдэгсэд болон гамшиг, ослын голомтод ажиллаж байгаа мэргэжлийн анги, сайн дурынхныг хоол, цэвэр ус, хүнсээр хангах |
| 7. | Нүүлгэн шилжүүлэх бүлэг | | Гамшиг, ослын голомтоос нүүлгэн шилжүүлэлтийг зохион байгуулах шаардлагатай хүн, хүч, техник хэрэгсэл, тоног төхөөрөмжийг бэлтгэх, зам маршрутыг тодорхойлох |
| 8. | Байр зүйн зургийн бүлэг | | Гамшгийн үед бүх төрлийн хариу арга хэмжээний байр зүйн зургаар хангах, зураг хөтлөх |
| 9. | Зарлан мэдээллийн бүлэг | | Гамшгийн аюулын тухай зарлан мэдээллийн техник хэрэгслийн бэлэн байдлыг хангах, холбогдох албан тушаалтны шийдвэрээр харьяа нутаг дэвсгэртээ зарлан мэдээлэл дамжуулах |
| 10. | Мэдээлэл, сурталчилгааны бүлэг | | Гамшиг, ослын нөхцөл байдлын талаарх бодит мэдээллээр хангах, гамшгийн үед иргэдэд ухуулга сурталчилгааны ажил зохион байгуулах |

\_ОО\_